open-index/open-wikipedia-markdown huggingface dataset:
Mačka (zdvíhacie zariadenie)

thumb|Visutá mačka s elektrickým pohonom s nosnosťou do 5t
**Mačka** (iné názvy: **visutá mačka**, **vozík**) je zdvíhacie zariadenie, ktoré sa pohybuje po visutej dráhe. Visutá dráha môže byť tvorená:
*nosníkmi, najčastejšie s profilom „I“, pevne spojenými s budovou v podstrešnom, alebo podpovalovom priestore - vtedy ide o samostatné zariadenie a používa sa názov **visutá mačka**,
*mostom, výložníkom alebo lanom žeriavu, vtedy je mačka súčasťou žeriavu.

Mačka je v princípe vozík, preto sa u nej určujú rozmery ako u vozidiel: *rozchod mačky* - vzdialenosť osi koľajníc a *rázvor mačky* - je vzdialenosť osí pojazdových kolies.

## Visuté mačky
Podľa druhu pohonu je možné rozoznať visuté mačky:
*s ručným pohonom.
**bez poháňacieho mechanizmu pre pojazd - zdvíhanie aj pojazd je poháňaný ručne. Nazývajú sa aj *jednoduché visuté mačky* a majú nosnosť od 500 kg do 4 000 kg.
**s prevodovým mechanizmom pre pojazd - zdvíhanie je poháňané ručne. Pojazd je poháňaný tiež ručne, ale cez prevod, najčastejšie čelným ozubeným prevodom. Sú typizované pre nosnosti od 500 kg do 10 000 kg.
**s prevodovým mechanizmom pre pojazd aj zdvih - pojazd je poháňaný ako pri predchádzajúcom type, zdvih pomocou závitovkového prevodu.
*s kombinovaným pohonom - jeden z pohonov je poháňaný elektromotormi
*s motorickým pohonom - oba pohony sú poháňané elektromotormi. Vyrábajú sa pre nosnosti od 500 kg do 10 000 kg. Ovládajú sa zdola, prúd sa k pohonu privádza káblom, alebo zberačmi.

K visutej mačke  môže byť pripevnená aj kabína alebo sedadlo pre obsluhu.

## Žeriavové mačky
V prípade, ak má žeriav viacero mačiek, jedna z nich býva hlavná. Pri bežných žeriavoch je to mačka s najväčšou nosnosťou, pri špeciálnych žeriavoch mačka určená pre špeciálny úkon. Príkladom špeciálnej mačky je otočná mačka, ktorá má samostatne otočný výložník. 

Pri ručných mostových žeriavoch sa používa visutá mačka tiež na ručný pohon, buď lanom, alebo reťazou. Pohybuje sa po spodných prírubách hlavného nosníka. Pri viacnosníkových žeriavoch sa pohybuje jedna, alebo viac mačiek (obyčajných) medzi dvoma nosníkmi. 

## Zdroj
*

Kategória:Zdvíhacie zariadenia
Thibaut Courtois

**Thibaut Nicolas Marc Courtois** (* 11. máj 1992, Bree, Belgicko) je profesionálny belgický futbalista hrajúci za španielsky klub Real Madrid ako brankár. Na drese nosí číslo 1.

## Klubová kariéra

### Začiatky
Courtois sa narodil v belgickom meste Bree. Futbal začal hrávať už ako 5-ročný, a to za miestny klub Blizen V.V. ako ľavý obranca. Ako 7-ročný začal hrávať za Genk a dostal sa na pozíciu brankára.

### Genk
Po pôsobení v mládežníckych kategóriách Genku sa Courtois dostal do prvého tímu v období, keď mal Genk veľa zranených hráčov, včetne brankárov. Debutoval 17. apríla 2009 vo veku 16 rokov a 341 dní v zápase proti Gentu. Po sezóne sa stal jednotkou. Bol kľúčovým hráčom v sezóne 2010/11, keď Genk vyhral najvyššiu belgickú súťaž. Courtois sa stal gólmanom roka, keď inkasoval 40 gólov v 32 zápasoch a vychytal 14 čistých kont.

### Chelsea
V júli 2011 Courtois prestúpil do londýnskej Chelsea. Podpísal 5-ročný kontrakt.

### Atlético Madrid (hosťovanie)
Po niekoľkých týždňoch v Chelsea odišiel Courtois na hosťovanie do Atlética Madrid. Na dres dostal číslo 13. Debut za Atlético prišiel pri víťazstve  nad Guimarãesom v Európskej lige. Courtois bol v sezóne 2013/14 kľúčovou postavou titulu pre Atlético Madrid. Hral aj vo finále Ligy majstrov, kde ale Atléti prehrali s Realom Madrid .

### Chelsea (návrat)
Courtois si pripísal prvé čisté konto za Chelsea v zápase proti Leicestru pri domácej výhre . Postupne vytlačil z brány aj jednotku Chelsea Petra Čecha, ktorý po sezóne 2014/15 prestúpil do tímu rivala, do londýnskeho Arsenalu. 11. septembra 2014 predĺžil s Chelsea zmluvu do roku 2019. V danej sezóne získal s Chelsea ligový titul, aj ligový pohár. V sezóne 2016/17 získal ďalšiu trofej, tentokrát opäť vyhral s Chelsea ligový titul.

### Real Madrid
Po sezóne Courtois prestúpil do Realu Madrid, kde dostal na dres číslo 25. Podpísal 6-ročný kontrakt. Debutoval v zápase s Leganés pri výhre .

## Reprezentačná kariéra
Courtois sa s belgickou repre zúčastnil niekoľkých veľkých turnajov. Hral na majstrovstvách sveta 2014, kde vypadol vo štvrťfinále v zápase s Argentínou. Na EURE 2016 skončil taktiež vo štvrťfinále, tentokrát proti Walesu. Na majstrovstvách sveta 2018 obsadil 3. miesto. Courtois sa stal najlepším brankárom turnaja.

## Iné projekty

## Zdroj

Kategória:Belgickí futbalisti
Kategória:Belgickí národní futbalisti
Kategória:Futbaloví brankári
Kategória:Hráči KRC Genk
Kategória:Hráči Chelsea FC
Kategória:Hráči Atlético Madrid
Kategória:Hráči Real Madrid CF
Kategória:Hráči v La Lige
Kategória:Hráči FA Premier League
Kategória:Hráči Majstrovstiev sveta vo futbale 2014
Kategória:Hráči Majstrovstiev Európy vo futbale 2016
Kategória:Hráči Majstrovstiev sveta vo futbale 2018
Kategória:Flámske osobnosti
Ladislav Rygl

**Ladislav Rygl** (* 16. júl 1947, Polubný† 30. november 2024) bol český lyžiar – združenár, zlatý medailista na majstrovstvách sveta.

## Kariéra
Ladislav Rýgl pochádza z Kořenova, neďaleko Harrachova. Prvým trénerom bol jeho otec. Do školy chodil v Kořenově, potom v Harrachove. Po presťahovaní sa do Tanvaldu dokončil gymnaziálne štúdiá a zapísal sa na Fakulta telesnej výchovy a športu Karlovej univerzity v Prahe. Pretekal za klub Slávia Praha VŠ až do skončenia pretekárskej kariéry. Úspešnú skupinu združenárov viedol tréner B. Rázl. Ladislav Rygl na ME juniorov v rakúskom Murau 1967 obsadil 2. miesto. V roku 1968 štartoval na Zimných olympijských hrách v Grenobli. V skokanskej súťaži bol osemnásty a v behu na 15 km štrnásty čo mu vynieslo šestnáste miesto v celkovej klasifikácii v severskej kombinácii. O dva roky neskôr na Majstrovstvách sveta vo Vysokých Tatrách dosiahol najväčší úspech vo svojej kariére – zlatú medailu. V skokanskej súťaži bol deviaty, v behu na 15 km zvíťazil a v súčte bodov bol najlepší. Porazil dvoch reprezentantov Sovietskeho zväzu Nikolaja Nogovicyna a Viačeslava Driagina. Česko-Slovensko reprezentoval aj na Zimných olympijských hrách v Sappore, kde skončil na 26. mieste.

V roku 1970 bol v svetovom rebríčku združenárov na 2. mieste. Na pretekoch skokanov na Holmenkollene obsadil 3. miesto, vo Falun 2. miesto, v Reit im Winkl – 3. miesto, Lahti – 4. miesto, na Univerziáde v Lake Placid – 3. miesto.

Po MS 1970 mal úraz a v roku 1972 pre zdravotné ťažkosti spôsobené úrazom pretekársku kariéru ukončil. Potom pracoval ako tréner v Tanvalde. Bol spoluzakladateľom Strediska vrcholového športu vo Vrchlabí. Bol trénerom česko-slovenských juniorov. Neskôr pôsobil vo Švajčiarsku vo funkcii trénera reprezentačného družstva B a potom aj A. Po návrate domov sa venoval trénerskej činnosti v ASO Dukla Liberec a dva roky bol trénerom českých reprezentantov. Trénoval aj svojho syna.

V roku 1970 sa stal najlepším športovcov v Československu. Má syna Ladislava Rygla, ktorý rovnako bol pretekárom v severskej kombinácii.

## Umiestnenia
### [[Zimné olympijské hry]]

### [[Majstrovstvá sveta v severskom lyžovaní 1970|Majstrovstvá sveta]]

## Zdroj

Kategória:Českí lyžiari
Kategória:Združenári
Kategória:Česko-slovenskí olympionici
Kategória:Českí olympionici
Bochot (rieka)

**Bochot** (), známa tiež pod názvom **Bochoťa** () a na hornom toku ako **Kurudere** () je rieka, nachádzajúca sa v severnom Bulharsku vo Veliko Tărnovskej oblasti. Je ľavým prítokom rieky Rosica.

## Opis toku
Rieka pramení pod názvom Kurudere () v nadmorskej výške  približne 800 metrov južne od dediny Novo selo (), na okraji Starej planiny v časti Predbalkánu, známej ako Tărnovské vysočiny (). Najskôr preteká dedinou Balvan () a neskôr vteká do priehrady Bachanica (). V priehrade priberá rieku Abilsko dere (), po výtoku z priehrady tečie severovýchodným smerom a preteká cez časť krasových Tărnovských vysočín. Pri jej výstupe z tejto oblasti vytvára prielom, v ktorom sa nachádza niekoľko kaskád. V mieste, kde rieka opúšťa prielom, približne 2 km na západ od dediny Chotnica, sa nachádza Chotnický vodopád Kaja Bunar. Za dedinou Chotnica sa rieka dostáva na územie Dunajskej roviny a tam sa približne 800 metrov juhozápadne od ruín antického mesta Nikopolis ad Istrum vlieva do rieky Rosica. Celková dĺžka toku je 32 kilometrov.

## Ďalšie zaujímavosti
* Povodie rieky Bochot je 99 km² a predstavuje tak 4,4% povodia rieky Rosica.
* V krasovej časti Tărnovských vysočín rieka vytvára prielom s vodopádom pri výstupe rieky z prielomu, ktorý je známy ako Chotnický vodopád Kaja Bunar.
* Vodopád aj prielom rieky Chotnica majú priznaný štatút prírodnej pamiatky. 
* Dediny Balvan a Chotnica sú jedinými obývanými miestami, cez ktoré rieka preteká. 
* Rieka je napájaná najmä krasovými prameňmi v oblasti Tărnovských vysočín, jediný jej väčší prítok je rieka Abilsko dere, s ktorou sa spája v priehrade Bachanica.
* Rieka Bochot je dôležitým zdrojom pitnej vody pre okolie.
* Okrem priehrady Bachanica sa na hornom toku rieky v chotári dediny Balvan nachádzajú ešte dve ďalšie menšie priehrady.

## Galéria

KCP200-KajaBunar-riekaBochot01.jpg|Jedna z kaskád v prielome rieky Bochot
KCP200-riekaBochot-KajaBunar02.jpg|Drevený most na území prírodnej pamiatky Chotnický vodopád Kaja Bunar
Kaja-Bunar-panorama.jpg|Panoramatický pohľad na Chotnický vodopád Kaja Bunar 
KCP200-riekaBochot-KajaBunar03.jpg|Prielom rieky Bochot
KCP200-riekaBochot-KajaBunar04.jpg|Pohľad z vrcholových partií v prielome rieky Bochot


## Referencie

Kategória:Rieky v Bulharsku
Kategória:Stará planina
Kategória:Veliko Tărnovo (oblasť)
Kategória:Rieky v Starej planine
Oberthov efekt

**Oberthov efekt** je poznatok, že zmena rýchlosti kozmickej sondy pomocou raketového motora je tým väčšia, čím rýchlejšie sa sonda už pohybuje. Tento efekt je daný skutočnosťou, že palivo nesené sondou už má určitú kinetickú energiu. 

## Dôsledky v praxi
# pri štarte viacstupňovej rakety je efektívnejšie využitie paliva vo vyšších (urýchľovacích) stupňoch. Preto je pri konštrukcii viacstupňových rakiet veľmi dôležitá efektivita vyšších (urýchľovacích) stupňov rakety.
# pri lete kozmickej sondy je efektívnejšie vykonávať zmeny rýchlosti sondy na tých miestach dráhy, kde už sonda letí vyššou rýchlosťou. Typicky pri prelete okolo hmotného telesa letí sonda najvyššou rýchlosťou v mieste maximálneho priblíženia (toto plynie z Keplerových zákonov nebeskej mechaniky). Využitie tohto poznatku sa nazýva **Oberthov manéver.** Je pomenovaný po Hermannovi Oberthovi, významnom teoretikovi kozmických letov.

Oberthov manéver nie je to isté čo gravitačný manéver. Základom Oberthovo manévru je aktívna zmena rýchlosti sondy, zatiaľ čo pri gravitačnom manévri sonda iba pasívne prelieta po vhodnej dráhe. Oba manévre však môžu byť vykonané súčasne. 

Veľkosť Oberthovo efektu pre parabolickú dráhu je 

:p=\sqrt{1 +\frac{2 V_{esc}}{\Delta V}} {\Delta V}je zmena rýchlosti rakety ( Delta-v ),
:V_{esc} úniková rýchlosť v mieste prevedenia manévru
: p je koeficient, ktorý udáva, koľkokrát Oberthov efekt zvýši účinok použitia motora v porovnaní s jeho použitím mimo gravitačného pôsobenia telesa

## Pozri aj

* Gravitačný manéver 
* Hohmannova prechodová dráha

Kategória:Astrodynamika
Kategória:Nebeská mechanika
Kategória:Kozmonautika
Hermann Oberth

**Hermann Julius Oberth** (* 25. jún 1894, Sibiu, Rakúsko-Uhorsko (dnes Rumunsko)† 28. december 1989, Norimberg, Západné Nemecko) bol nemecký fyzik a priekopník v oblasti rakiet. 

Spolu s Ciolkovským a Goddardom je považovaný za jedného z najvýznamnejších teoretikov kozmických letov. Je po ňom pomenovaný Oberthov efekt.

## Dielo
* *Die Rakete zu den Planetenräumen* (1923)
* ''Ways to Spaceflight'' (1929)
* *The Moon Car* (1959)
* *The Electric Spaceship* (1960)
* *Primer for Those Who Would Govern* (1987) 

## Referencie


## Iné projekty

## Externé odkazy
* Oberthova literatúra 

Kategória:Nemeckí fyzici
Kategória:Nemeckí spisovatelia
Kategória:Nemecké osobnosti druhej svetovej vojny
Kategória:Nemecké osobnosti prvej svetovej vojny
Kategória:Osobnosti na rumunských poštových známkach
Bochot

**Bochot** môže byť:

* dedina v Bulharsku, pozri Bochot (dedina)
* rieka v Bulharsku, pozri Bochot (rieka)
Mariano Díaz Mejía

**Mariano Díaz Mejía** (* 1. august 1993), známy ako **Mariano**, je profesionálny futbalista pôvodom z Dominikánskej republiky.

## Klubová kariéra

### Real Madrid
Krátko po seniorskom debute za tím Badalona prestúpil Mariano do španielskeho Realu Madrid. Do A-tímu sa spočiatku nedostával vôbec, pôsobil za C a B tím. V zápasoch za „céčko“ nastrieľal v 46 zápasoch 18 gólov. V dueloch za B-tím sa presadil 32 krát v 44 zápasoch. Po fantastických výkonoch v nižších kategóriách bol Mariano povolaný do A-tímu bieleho baletu. Jeho debut za seniorský tím prišiel 27. augusta 2016 v zápase so Celtou Vigo, keď pri víťazstve  v 77. minúte nahradil Álvara Moratu. 26. októbra 2016 dal svoj prvý gól za Real v zápase španielskeho pohára proti Leonese pri výhre . V odvetnom zápase vstrelil hetrik a prispel tak k víťazstvu v celkovom skóre . S Realom sa stal víťazom Ligy majstrov, španielskej La Ligy a majstrovstiev sveta klubov.

### Lyon
30. júna 2017 Mariano prestúpil z Realu Madrid do francúzskeho tímu Olympique Lyon. Čiastka sa mala pohybovať okolo 8 miliónov eur plus 35% z prípadného následného predaja hráča do iného tímu. Mariano debutoval 5. augusta v zápase 1. kola Ligue 1 proti Štrasburgu. Pri domácej výhre  vstrelil 2 góly. V danej sezóne vstrelil Mariano 18 gólov, keď vytvoril perfektné trio spoločne s Memphisom Depayom a Nabilom Fekirom (prvý menovaný dal 19 gólov a druhý 18).

### Real Madrid (návrat)
29. augusta 2018 sa Mariano vrátil naspäť do madridského Realu. Vzhľadom na fakt, že Real mal právo na 35% prestupovej čiastky, bol prestup Mariana dohodnutý na 23 miliónov eur. Mariano podpísal 5-ročný kontrakt a vybral si číslo 7, ktoré pred ním nosil Cristiano Ronaldo, ktorý odišiel do Juventusu. Prvý gól po návrate si pripísal 19. septembra 2018 v zápase Ligy majstrov proti AS Rímu. Na ihrisko prišiel v 73. minúte a uzatvoril skóre na konečných .

## Reprezentačná kariéra
Mariano si mohol vybrať, či chce na reprezentačnej úrovni hrať za Dominikánsku republiku alebo Španielsko. Debut za reprezentáciu Dominikánskej republiky si Mariano pripísal 24. marca 2013 v priateľskom zápase proti Haiti. Na výhre  sa podieľal gólom. Neskôr ukončil reprezentačnú kariéru a začal sa sústrediť na pôsobenie hlavne na klubovej úrovni. V decembri 2017 sa špekulovalo o jeho povolaní do španielskej reprezentácie.

## Externé odkazy
*Mariano Díaz - Profil na oficiálnej stránke Realu Madrid
*Mariano Díaz - Soccerway
*Mariano Díaz - Transfermarkt

## Zdroj

Kategória:Španielski futbalisti
Kategória:Katalánski futbalisti
Kategória:Futbaloví útočníci
Kategória:Hráči Real Madrid CF
Kategória:Hráči Olympique Lyonnais
Kategória:Hráči Ligue 1
Kategória:Hráči v La Lige
Amis (keramika)

náhľad|Detský keramický nočník zo 6. stor. pred Kr., Múzeum Agory v Aténach
náhľad|Najčastejší vzhľad amisu
**Amis** (*amis*) je typ starogréckej keramickej nádoby.

Muži v starovekom Grécku vykonávali svoju potrebu napr. v rohu záhrady alebo nádvoria, či na akomkoľvek mieste, kde sa to považovalo za vhodné (záchod býval i v malej búdke na nenápadnom mieste na dvore, v ktorej bola lavička alebo amis). Mužom na potrebu slúžil i amis (väčšinou keramický ale i z kovu), akýsi prenosný nočník (pisoár), zrejme v tvare džbánu so širokým hrdlom, alebo nádoby v tvare vajca (približne 20 cm vysokej) s otvorom a rúčkou v hornej časti na prenášanie. Amis muži používali najmä v domácnostiach a niekedy aj ako mobilný pisoár napr. na symposiach (symposia boli obľúbenou formou súkromnej zábavy pre mužov). Ženy na svoju potrebu používali skafion (nádobu v tvare člna). Malé deti mali podobne ako dnes nočníky. Špongia (morská huba) slúžila ako toaletný papier a každý jednotlivec mal vlastnú špongiu (po použití sa umyla). Výlučky z týchto nádob sa väčšinou zhromažďovali a následne sa použili ako hnojivo v poľnohospodárstve (zozbieraná moč sa použila aj pri spracovávaní kože). 
 
## Referencie

  
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Narviansky záliv

náhľad|Narviansky záliv (modrým)

**Narviansky záliv** (, , ) je záliv, zátoka, časť Fínskeho zálivu v Baltskom mori pri pobreží Ruska (Leningradská oblasť na juhovýchode a východe) a Estónska (Ida-Virumaa na juhozápade a juhu). Zarezáva sa asi 40 km do pevniny a je cca 90 km široký. Hlboký je viac ako 30 metrov.

## Základné údaje
* Maximálna hĺbka: 30 m
* Šírka: 90 km
* Dĺžka: 40 km
* Zemepisné súradnice: 	59°32′0″ s. š., 27°51′0″ v. d.
* Nadradený celok: Fínsky záliv

## Pobrežie
Východný breh zálivu je nízky, piesočný, kým južný je prevažne vysoký a prudký. Na estónskom pobreží z neho zreteľne vystupuje tzv. Balticko-ladožská terasa. Od decembra do marca je záliv pokrytý ľadom. Do zálivu ústi rieka Narva. Blízko jej ústia ležia kúpele Narva-Jõesuu. Na východe je od Lužskej zátoky oddelená Kurgalským polostrovom.

Cez Narviansky záliv by mala viesť druhá vetva ropovodu Nord Stream (Nord Stream 2) z Ruska do Nemecka.

## Literatúra
* *V tomto článku boli použité informácie z [[Veľká sovietska encyklopédia|Veľkej sovietskej encyklopédie]], heslo "Нарвский залив".* 

## Referencie


Kategória:Zálivy Atlantického oceánu
Kategória:Zálivy v Baltskom mori
Alfa Romeo Racing

**Alfa Romeo Racing** je historicky významný tím Formuly 1 a talianska automobilka, ktorá mala vplyv na vývoj motoršportu od jeho počiatkov. Alfa Romeo sa prvýkrát objavila vo Formule 1 v roku 1950 a od tej doby prešla viacerými obdobami, vrátane návratu ako titulárny partner tímu Sauber v rokoch 2019–2023.

## Počiatky vo Formule 1 (1950 – 1951)
Alfa Romeo vstúpila do prvej sezóny Formuly 1 v roku 1950 s monopostom Alfa Romeo 158, známym ako „Alfetta“. Jazdci tímu boli Talian Guiseppe Farina a Argentínčan Juan Manuel Fangio. V prvej sezóne sa Nino Farina stal prvým majstrom sveta Formuly 1, čím Alfa Romeo získala historický primát. V nasledujúcom roku 1951 získal majstrovský titul Juan Manuel Fangio. Tím dominoval prvým dvom sezónam F1, čo mu zabezpečilo status technologického a športového lídra. Po roku 1951 Alfa Romeo opustila F1, keďže vysoké náklady a rastúca konkurencia Mercedesu a Ferrari znepríjemnili pokračovanie samostatného účinkovania.

## Návrat a obdobie 1979 – 1985
Alfa Romeo sa do Formuly 1 vrátila koncom 70. rokov ako nezávislý tím, ktorý produkoval vlastné šasi a motory. Monoposty tejto éry sa vyznačovali vysokým výkonom, no nie vždy úplnou spoľahlivosťou. Tím pretekal s jazdcami ako Bruno Giacomelli, Riccardo Patrese, Eddie Cheever či Andrea de Cesaris. Napriek niekoľkým pódiovým umiestneniam sa Alfa Romeo nedokázala uchádzať o majstrovský titul a po roku 1985 ukončila pôsobenie ako výrobca tímov, pričom jeho štruktúra sa postupne transformovala do iných projektov motoristického športu.

## Alfa Romeo ako dodávateľ motorov
Po skončení vlastného tímu Alfa Romeo pôsobila vo Formule 1 aj ako dodávateľ motorov, najmä v 80. a 90. rokoch. Motory značky sa používali v tímoch ako Ligier a ďalších stajniach. Motory Alfa Romeo boli známe vysokým výkonom a technickou inováciou, hoci nie vždy excelovali v spoľahlivosti. Táto fáza umožnila značke zostať prítomnou v šampionáte aj bez vlastného tímu.

## Spolupráca so Sauber Motorsport (2019 – 2023)
V roku 2019 sa Alfa Romeo vrátila do Formuly 1 ako titulárny partner tímu Sauber Motorsport. Pod názvom Alfa Romeo Racing, neskôr Alfa Romeo F1 Team Stake, sa tím zúčastnil viacerých sezón s jazdcami ako Kimi Räikkönen, Antonio Giovinazzi, Valtteri Bottas a Čou Kuan-jü. Kimi Räikkönen, majster sveta Formuly 1 z roku 2007, pôsobil v tíme v rokoch 2019–2021, Antonio Giovinazzi reprezentoval tím v rokoch 2019–2021, zatiaľ čo Bottas a Čou nastúpili v sezóne 2022. Tím zaznamenal niekoľko významných výsledkov, najlepšie umiestnenia dosiahol Bottas v sezóne 2022, keď bodoval pravidelne a stabilne sa držal v Top 10.

## Odchod a budúcnosť
Na konci sezóny 2023 Alfa Romeo ukončila spoluprácu so Sauber Motorsport a titulárny sponzoring neobnovila. Od sezóny 2024 tím pokračuje pod názvom Stake F1 Team Kick Sauber, pričom sa očakáva jeho integrácia do projektu Audi F1 Team v roku 2026. Týmto krokom sa uzatvára historické spojenie značky Alfa Romeo s Formulou 1, pričom jej dedičstvo zostáva významnou súčasťou histórie šampionátu.

## Kompletné výsledky F1

(**Hrubým písmom** sú písaní majstri sveta)

## Referencie

Kategória:Tímy Formuly 1
Druhy regiónov na Slovensku

**Regióny na Slovensku** sú historicky, tradične, alebo turisticky vymedzené časti územia Slovenska. Sú to neoficiálne a nie vždy presne vymedzené útvary, pre ktoré platí charakteristický výskyt istého javu, alebo súborov javov.

## Druhy regiónov
thumb|upright=2|vpravo|Mapa regiónov cestovného ruchu na Slovensku
Na Slovensku rozlišujeme nasledujúce dva druhy regiónov:
* **[[Región (tradičný, Slovensko)|Historický región]]** (určené historicky a tradične, napríklad na území  historických žúp)
* **[[Región cestovného ruchu]]** (vytvorené na základe historických regiónov, ale aj umelo, napr. región Tatry)

## Referencie


## Pozri aj
* Slovensko
* Historické župy na Slovensku
Amis

**Amis** môže byť:

* priezvisko týchto osobností:
** britský spisovateľ a básnik, pozri Kingsley Amis
** britský spisovateľ, pozri Martin Amis
** britský hudobník, pozri John Amis
* stredoveký francúzsky epos, pozri Amis a Amil
* typ starogréckej keramickej nádoby, pozri Amis (keramika)
TV Hronka

**TV Hronka** (pôvodne AZTV) je slovenská regionálna televízia so zameraním na okresy Banská Bystrica, Zvolen a Brezno. Televízia však vysiela aj v okresoch Lučenec, Rimavská Sobota a Žiar nad Hronom. Televízia vysiela v štandardoch digitálneho príjmu DVB-T, DVB-S, DVB-C a DVB-H. Licencia na vysielanie jej bola udelená 23. septembra 2009 radou pre vysielanie a retransmisiu. Televízia vysiela aj online prostredníctvom živého vysielania cez internetovú stránku YouTube.

## Televízne relácie
Televízia vyrába a vysiela viaceré relácie, zväčša publicistického štýlu. Medzi populárne sa radia *Za dedinou*, *Z gauča do prírody* a *Iná liga*. Pri niektorých reláciách bola ukončená tvorba nových dielov. Výnimočnou je relácia *Iná liga*, ktorá sa vysiela len počas futbalovej sezóny.

Niektoré relácie televízia už nevysiela.

## Zamestnanci televízie

## Referencie


Hronka
Kategória:Vzniklo v 2009
Gianfranco Gallone

Mons. **Gianfranco Gallone** (* 20. apríl 1963, Ceglie Messapica, Taliansko) je taliansky rímskokatolícky titulárny arcibiskup sídla Mottola a apoštolský nuncius v africkej Zambii a Malawi.

Kňazskú vysviacku prijal dňa 3. septembra 1988 z rúk Mons. Armanda Franca, biskupa diecézy Oria v Taliansku.  

V rokoch 1990 - 1996 pôsobil ako vicerektor kňazského seminára, v rokoch 1991 - 1998 bol biskupským ceremoniárom, v rokoch 1992 - 1996 bol podpredsedom diecéznej komisie pre liturgiu. V rokoch 1993 - 1996 bol sekretárom kňazskej rady, v rokoch 1993 - 1997 bol biskupským vikárom pre trvalých diakonov a v rokoch 1993 - 1995 bol ustanovený za farského administrátora farnosti sv. Márie Goretti v Bax-Capece. 

V roku 1992 dosiahol licenciát z liturgie na Pápežskom aténeu sv. Anzelma v Ríme. V roku 1998 získal licenciát z kánonického práva na Pápežskej Lateránskej univerzite v Ríme a v roku 2000 získal doktorát z kánonického práva.  

Od 19. júna 2000 pôsobí v diplomatických službách Svätej stolice. Pôsobil na Apoštolskej nunciatúre v Mozambiku v rokoch 2000 - 2004. V rokoch 2004 - 2007 pôsobil v Izraeli, na Cypre a Jeruzaleme. V rokoch 2007 - 2010 pôsobil ako *[[chargé d’affaires]]* na Apoštolskej nunciatúre na Slovensku. V Indii pôsobil v rokoch 2010 - 2013 a vo Švédsku v rokoch 2013 - 2015. Od roku 2015 pôsobil na Štátnom sekretariáte vo Vatikáne v sekcií pre vzťahy so štátmi. Hovorí po španielsky, anglicky, portugalsky a slovensky. 

Dňa 2. februára 2019 bol pápežom Františkom vymenovaný za titulárneho arcibiskupa sídla Mottola a apoštolského nuncia v Zambií v Afrike. Biskupskú konsekráciu prijal 19. marca 2019 v Bazilike sv. Petra vo Vatikáne z rúk kardinála Mons. Pietra Parolina, štátneho sekretára Vatikánu. Spolusvätiteľom bol kardinál Mons. Fernando Filoni, prefekt Kongregácie pre evanjelizáciu národov a Mons. Vincenzo Pisanello, biskup diecézy Oria. 

Dňa 8. mája 2019 mu bola tiež pridelená Apoštolská nunciatúra v Malawi.http://press.vatican.va/content/salastampa/it/bollettino/pubblico/2019/05/08/0389/00799.html 

## Referencie


Kategória:Talianski rímskokatolícki arcibiskupi
Kategória:Apoštolskí nunciovia v Zambii
Kategória:Apoštolskí nunciovia v Malawi
Ě

thumb|Ilustrácia
**Ě** (minuskula *ě*) je písmeno latinky. Znak je zložený z písmena E a mäkčeňa. Vyskytuje sa v češtine, hornolužickej srbčine, dolnolužickej srbčine, medzislovančine a pri transkripcii staroslovienčiny. Vyslovuje sa tak rovnako ako slovenské *ie*. 

V HTML a Unicode majú písmená *Ě* a *ě* tieto kódy:
* **&#x11A;**: &amp;#282; alebo &amp;#x11A; – U+011A
* **&#x11B;**: &amp;#283; alebo &amp;#x11B; – U+011B

## Referencie


Kategória:Písmená latinskej abecedy
Nikol Pašinjan

**Nikol Pašinjan** (* 1. jún 1975, Ijevan, Arménsko) je od mája 2018 premiérom Arménska. Predtým pracoval ako novinár. 

## Životopis
Začiatkom 90. rokov sa presťahoval do Jerevanu, kde začal štúdium žurnalistiky, školu však nedokončil. Koncom toho istého desaťročia však založil noviny *Haykakan Zhamanak* , ktoré sa neskôr stali najpredávanejšími v krajine.

V prezidentskej voľbe roku 2008 podporoval Levona Ter-Petrosjana, ktorého však porazil Serž Sarkisjan. Potom došlo k protestom, ku ktorým sa pridali násilnosti. Osem ľudí bolo zabitých. Pašinjan, po ktorom kvôli organizácii protestov pátrala polícia, sa od 2. marca preto skrýval. Sám sa prihlásil polícii až v 1. júla 2009 po tom, čo bola vyhlásená amnestia. 

V máji 2012 bol Pašinjan zvolený do arménskeho parlamentu. 

### Premiérom Arménskа
Pašinjan sa podieľal na organizácii protestov proti koncentrácii moci zo strany bývalého prezidenta a premiéra Sarkisjana tiež na jar 2018. Spolu s ďalšími opozičníkmi bol na jeden deň zatknutý.

Keď Sarkisjan po šiestich dňoch vo funkcii predsedu vlády pod tlakom masových protestov rezignoval, stal sa kandidátom na premiéra Pašinjan. Dňa 1. mája 2018 ale ešte nebol zvolený. Stalo sa tak na druhý pokus, a to 8. mája 2018. Ak by zvolený nebol, znamenalo by to pre Arménsko predčasné voľby.

Pašinjan považuje za svoje priority upevňovanie vzťahov s Európskou úniou a bezvízový režim s únijními štátmi. Nič nemenil na blízkych vzťahoch s Ruskom.*"Vojenské partnerstvo s Ruskom považujeme za dôležitý faktor zaisťujúci bezpečnosť,"* uviedol. Jeho cieľom bolo tiež uznanie Náhornej karabašskej republiky.

Potom čo budovu parlamentu v Jerevane obkľúčilo tisíce ľudí, ktoré žiadali predčasné parlamentné voľby, Pašinjan 3. októbra 2018 odvolal šieštich ministrov.1. novembra prezident Sarkisjan vypísal predčasné parlamentné voľby potom, čo ani na druhý krát nebol zvolený nový premiér. Dňa 16. októbra 2018 na svoju funkciu rezignoval. 9. decembra 2018 sa konali predčasné parlamentné voľby, ktoré vyhrala Pašinjanova strana Moj krok so ziskom 70,45% hlasov.14. januára 2019 bol Pašinjan opätovne vymenovaný za predsedu vlády.

## Atentát
V novembri 2004, kedy bol Pašinjan hlavným editorom denníku *Hajkakan žamanak*, vybuchlo v čase jeho obvyklého odchodu z práce jeho auto, zaparkované pred redakciou. Podľa Pašinjana za atentátom stál bohatý podnikateľ Gagik Carukjan, o ktorom noviny negatívne referovali. Podľa polície však za výbuch mohla závada autobatérie.

## Referencie


## Iné projekty

## Zdroj

Kategória:Predsedovia vlády Arménska
Kategória:Arménski politici
Kategória:Arménski novinári
Norwegian Air Argentina

**Norwegian Air Argentina** je letecká spoločnosť v Argentíne. Spoločnosť bola založená v januári 2017 a prevádzkuje Boeing 737-800 so základňami v Buenos Aires a Córdobe. Všetky lietadlá sú registrované v Argentíne.

## Flotila

## Referencie

## Iné projekty

## Externé odkazy
* Norwegian Air Argentina

Kategória:Letecké spoločnosti Argentíny
Kategória:Podniky založené v 2017
Krokos

**Krokos** (*Krokos*) môže byť:

* postava gréckej mytológie, pozri Krokos (mytológia)
* veliteľ loďstva (nauarchos) Ptolemaiovcov v 2. stor. pred Kr., pozri Krokos (nauarchos)
Astra (raketa vzduch-vzduch)

**Astra** je riadená protilietadlová strela stredného dosahu, ktorá je určená pre boj mimo vizuálny kontakt. Ide o prvú strelu typu vzduch-vzduch, ktorú vyvinula India.

## Vznik a vývoj
V roku 1990 sa v Indii zrealizovala štúdia uskutočniteľnosti, ktorá sa zaoberala vývojom vlastnej strely typu vzduch-vzduch. Vývojom strely sa zaoberala indická vládna agentúra Defence Research and Development Organisation (DRDO), ktorá ju oficiálne predstavila verejnosti v roku 1998 na výstave Aero India. India uviedla, že 85% technológií, použitých na rakete, pochádza z domáceho výskumu. Pôvodne bola určená pre ľahké bojové lietadlo Tédžas, ktoré bolo vtedy vo vývoji. Sériovú výrobu týchto stíhačiek sa však dodnes nepodarilo rozbehnúť a koncom roku 2018 mala India iba  9 lietadiel vo verzii Mark I.

Projekt Astra bol schválený indickou vládou v marci 2004, pričom počiatočné náklady boli odhadnuté na 340 mil. dolárov. Kvôli technickým problémom bol však termín testovania niekoľkokrát odložený a k prvému skúšobnému odpalu došlo až v máji 2014. Testovanie bolo úspešne ukončené v októbri 2018 a v nasledujúcom roku by mala byť zavedená do výzbroje Su-30MKI.

## Konštrukcia a vlastnosti
Astra je jednostupňová raketa na pevné palivo, ktorá má dĺžku  a priemer . Jej celková hmotnosť je , pričom  pripadá na bojovú hlavicu. Má aktívne radarové navádzanie, systém elektronických protiopatrení a pohon, ktorý zanecháva minimálnu tepelnú stopu. Strela je schopná zostreliť vysoko rýchlostné ciele zo zadnej polosféry na vzdialenosť  a z prednej polosféry až na . Na úrovni mora má dosah , od nadmorskej výšky  je to  a ak je vystrelená v nadmorskej výške , tak môže mať dolet až .

Astra by mala byť čoskoro integrovaná do indických stíhačiek Su-30MKI a v budúcnosti by mala stať súčasťou výzbroje aj Mirage 2000H, MiG-29, Tédžas. Plánuje sa, že sa stane základnou domácou protilietadlovou strelou pre boj mimo vizuálny kontakt.

## Používatelia
 **[[India]]**
:Indické vzdušné sily

## Referencie

## Pozri aj
*AIM-120 AMRAAM
*Meteor
*R-77

Kategória:Rakety vzduch-vzduch
Faidimos

**Faidimos** (*Faidimos*) môže byť:
 
* v gréckej mytológii syn Amfióna, pozri Faidimos (mytológia) 
* grécky sochár v 6. stor. pred Kr., pozri Faidimos (sochár)
* olympijský víťaz v roku 200 pred Kr., pozri Faidimos z Alexandrie
* grécky básnik v 2. stor. pred Kr., pozri Faidimos (básnik)
* biskup Kaisareie v 3. stor., pozri Faidimos z Amasie
Železničná stanica Pezinok

**Železničná stanica Pezinok** je hlavná železničná stanica v Pezinku.

[thumb|Koľaje železničnej trate 120 smerom do [Šenkvice|Šenkvíc so železničnými nástupištiami stanice]]
Železničná stanica v Pezinku leží na dvojkoľajnej elektrifikovanej trati 120 Bratislava – Žilina. Orientovaná je v severojužnom smere a je elektrifikovaná trakčnou napäťovou sústavou 25 kV, 50 Hz. Stanica patrí medzi najstaršie stanice, postavená bola na prvej železnici na Slovensku s animálnou trakciou. Konská železnica viedla z Bratislavy do Trnavy a Serede, jej prvý úsek z Bratislavy do Svätého Jura bol otvorený 27. septembra 1840 a zo Svätého Jura do Pezinka 30. júna 1841.

Prevádzku na animálnej železnici zastavili 15. októbra 1872 z dôvodu jej prestavby na parostrojnú. Dopravu v parnej trakcii obnovila 1. mája 1873 Spoločnosť považskej železnice. Od tých čias sa podoba stanice niekoľkokrát zmenila. Naposledy to bolo v súvislosti s výstavbou V. koridoru. Modernizácia stanice začala v roku 2005 a práce prebiehali dva roky.

## Trate
* Železničná trať Bratislava – Žilina (trať č. 120)

## Rekonštrukcia
V rámci modernizácie železničnej trate Bratislava – Žilina s podporou Európskej únie, zmenila svoju tvár aj pezinská železničná stanica. Zrekonštruovaná bola nielen staničná budova ale aj štvoro koľají, postavili tiež mimoúrovňové peróny, podchod pod koľajnicami, nové elektrické vedenie. Cieľom modernizácie je zvýšiť rýchlosť na 160 kilometrov. 

Dňa 5. septembra 2013 bol daný do prevádzky nový terminál integrovanej dopravy pri železničnej stanici s novými autobusovými nástupišťami, malým parkoviskom a kruhovým objazdom. 

náhľad|Podchod železničnej stanice pred skrášlením v roku 2012 
Železnice Slovenskej republiky v roku 2015 spolupracovali s miestnou mládežou na projekte skrášlenia podchodu sprejerskými dielami.

náhľad|Otvorenie záchytného parkoviska na ulici Za drahou

Na jeseň 2019 pribudlo aj oplotené záchytné parkovisko vybudované na ulici Za dráhou, ktoré so stanicou spája nové rozšírenie podchodu. Bolo slávnostne otvorené 12. decembra 2019.

## Doprava

## Referencie

## Iné projekty

## Externé odkazy
* Železničná stanica Pezinok (na Rail.sk)
* Železničná stanica Pezinok (na VLAKY.NET)

Pezinok
Kategória:Stavby v Pezinku
Kategória:Doprava v okrese Pezinok
Kategória:Turistická značkovaná trasa číslo 0703
Slováci (rozlišovacia stránka)

**Slováci** (jednotné číslo **Slovák**; ženský rod **Slovenka**, staršie tvary aj: *Slováčka* a *Slovákyňa*) môžu byť:
* západoslovanský národ primárne sídliaci na území dnešného štátu Slovensko (do polovice 20. storočia často vrátane Moravských Slovákov), starší názov: Sloveni (v najužšom zmysle), pozri Slováci
* Moravskí Slováci
* štátni občania Slovenska, pozri napr. pod Demografia Slovenska 
* v dávnejšej minulosti aj:
**Slovania
** Slavónci

## Pozri aj
*Sloveni

## Poznámky


## Referencie
Lút

**Lút** ( – prepísané *Dašte Lút*) je soľná púšť ležiaca na území východného Iránu, najmä v provinciách Sístán a Balúčistán a Kermán. 

Na západe je ohraničená Kohrúdskymi vrchmi, súčasťou Iránskej plošiny. Na severe prechádza v Dašt-e Kavír (Veľkú soľnú púšť). Na východe ju ohraničujú pohoria pozdĺž afganskej hranice.

Zaberá územie o rozlohe , pričom  zaberá piesočná púšť. Svojou rozlohou je 25. najväčšou púšťou na svete. Tvorí bezodtokové aridné územia na ktorých je hlinitá a štrková púšť. V juhovýchodnej oblasti tvoria tiež duny. 

V rokoch 2005 a 2006 tu bola nameraná najvyššia povrchová teplota (nepliesť s teplotou vzduchu) na Zemi (70,7&nbsp;° C).

Časť púšte () bola v roku 2016 zapísaná na zoznam svetového dedičstva UNESCO.

## Fotogaléria

Map iran biotopes simplified-fr.png|mapa Iránu s vyznačením púšte
Dasht-e Lut Dust Storm Iran TMO 2010023 lrg.jpg|satelitná snímka
Dasht-e Lut Iran 2006-02-28 ISS012-E-18779.jpg|pohľad na časť púšte
Kaluts, Iran (5072510138).jpg|miestna krajina
Kavir e Lut 2.jpg|miestna krajina


## Referencie


## Iné projekty

## Externé odkazy
* NASA image and info
* NASA survey on temperatures around the globe

## Zdroj

Kategória:Geografia Iránu
Kategória:Lokality Svetového dedičstva v Iráne
Kategória:Púšte Ázie
Kategória:Soľné púšte
Kategória:Piesočné púšte
Radoslav Pavelka

Mgr. **Radoslav Pavelka** (* 23. august 1973) je slovenský politik zo strany SaS.

1. februára 2018 nastúpil do funkcie poslanca NR SR ako náhradník na Juraja Drobu, ktorý sa vzdal mandátu 30. januára 2018, po tom, čo sa ujal funkcie predsedu Bratislavského samosprávneho kraja. V NR SR slúžil ako člen výboru pre pôdohospodárstvo a životné prostredie, člen osobitného kontrolného výboru na kontrolu činnosti SIS, člen stálej delegácie v Parlamentnom zhromaždení Únie pre Stredomorie a náhradník v stálej delegácii v Parlamentnom zhromaždení OBSE. Pôvodne bol podnikateľom.

V parlamentných voľbách vo februári 2020 kandidoval na 16. mieste kandidátky Demokratickej strany. V roku 2023 kandidoval za stranu Demokrati.

Založil lokálny podcast *Nitránske Reči*.

## Referencie

Kategória:Slovenskí politici
Kategória:Politici SaS
Kategória:Politici Demokratov
Kategória:Poslanci NR SR (2016 – 2020)
Parabolická dráha

[vpravo|náhľad|Diagram Keplerových dráh a ich excentricita. Zelená krivka v tomto obrázku je parabolická dráha, modrá hyperbolická, červená [Eliptická dráha|eliptická a sivá kruhová.]]
náhľad|250x250bod|Parabolická dráha je zobrazená vľavo dole, kde gravitačná studňa (čierna) centrálnej hmoty ukazuje potenciálnu energiu a kinetická energia parabolickej trajektórie je zobrazená červenou farbou. S rastúcou vzdialenosťou od centra kinetická energie s poklesom rýchlosti klesá a gravitačná sa zvyšuje. Kinetická energia v nekonečne je rovná nule. Vľavo hore je kruhová, vedľa eliptická a vpravo dole hyperbolická dráha.
**Parabolická dráha** v astrodynamike alebo nebeskej mechanike je Keplerovou dráhou s excentricitou rovnou 1 (e = 1). Nazýva sa tiež **úniková dráha**. Charakteristická energia sa rovná nule (C3=0). 

Podľa štandardných predpokladov teleso, pohybujúce sa po parabolickej trajektórii letí do nekonečna, kde relatívna rýchlosť oproti centrálnemu telesu je rovná nule. Teleso sa nikdy nevráti. Parabolické trajektórie sú minimálne energetické únikové trajektórie, oddeľujúce pozitívne energetické hyperbolické dráhy od eliptických dráh s negatívnou energiou. 

Parabolická dráha je teoretická dráha, pre lety okolo centrálneho telesa sa používa eliptická dráha a pre odlet od telesa hyperbolická dráha. 

## Rýchlosť
Úniková rýchlosť (v\,) telesa, pohybujúceho sa po parabolickej trajektórii, je určená vzťahom: 

: v = \sqrt{2\mu \over r}

kde: 

* r\, je radiálna vzdialenosť obiehajúceho a centrálneho telesa,
* \mu\, je štandardný gravitačný parameter.

## Energia
Podľa štandardných predpokladov špecifická orbitálna energia (\epsilon\,) parabolickej trajektórie je nula, takže rovnica zachovania orbitálnej energie pre túto trajektóriu má podobu: 

: \epsilon = {v^2 \over 2} - {\mu \over r} = 0

kde: 

*v\, je orbitálna rýchlosť obiehajúceho telesa,
*r\, je radiálna vzdialenosť obiehajúceho telesa od centrálneho telesa,
*\mu\, je štandardný gravitačný parameter.

Charakteristická energia (štvorec rýchlosti v nekonečne) je 0: 

: C_3 = 0

## Radiálna parabolická trajektória
Radiálna parabolická trajektória je neperiodická trajektória na priamke, kde relatívna rýchlosť oboch objektov je vždy úniková rýchlosť. Existujú dva prípady: telesá sa vzďaľujú od seba alebo sa k sebe približujú. 

## Pozri aj

* Keplerova dráha 
* Kruhová dráha
* Eliptická dráha 
* Hyperbolická dráha 
* Parabola 
* Hyperbola 

## Zdroj

* Bate, Roger; Mueller, Donald; White, Jerry (1971). *Fundamentals of Astrodynamics*. Dover Publications, Inc., New York. ISBN 0-486-60061-0  p 188
* Montenbruck, Oliver; Pfleger, Thomas (2009). *Astronomy on the Personal Computer*. Springer-Verlag Berlin Heidelberg. ISBN 978-3-540-67221-0 p 64

Kategória:Obežné dráhy
Kategória:Nebeská mechanika
Kategória:Astrodynamika
Kategória:Kozmonautika
Maillardova reakcia

**Maillardova reakcia** je názov pre neenzymatickú reakciu medzi redukujúcimi sa sacharidmi alebo produktami ich degradácie s aminokyselinami, alebo bielkovinami v potravinách. Pri reakcii (pri teplote okolo 140 až 165 °C) dochádza k vzniku dôležitých senzoricky aktívnych zlúčenín, ktoré dodávajú výrobkom charakteristické sfarbenie, chuť a vôňu. Na druhej strane dochádza pri príliš vysokej teplote tiež k tvorbe niektorých zlúčenín s karcinogénnymi vlastnosťami, ako je napríklad akrylamid.

Reakcia je typická pre všetky výrobky, ktoré prešli tepelnou úpravou pečením, ako sú napríklad pekárske alebo mäsové výrobky, pri ktorých tepelné zmeny pri pečení vedú k tvorbe charakteristického zlatistého až hnedého zafarbenie povrchu.

Reakcia je pomenovaná po francúzskom chemikovi L. C. Maillardovi.

## Referencie

*

## Externé odkazy
* Glykácia PROTEÍNOV A fosfolipidov: Maillardova REAKCIE IN VIVO

Kategória:Chemické reakcie
Kategória:Menné reakcie
Radničné námestie (Pezinok)

**Radničné námestie** (staršie názvy pozri nižšie) je námestie v Pezinku, ktoré sa nachádza v historickom centre mesta  a nesie názov podľa Starej radnice. V strede sa nachádza Mariánsky stĺp so sochou Panny Márie a veľké parkovisko s parčíkom. Pred rokom 1945 bol park zanedbaný a na námestí nachádzalo množstvo prachu, preto ho obyvatelia nazývali „pezinskou Saharou“.

Na čísle 1 sa nachádza Turecký dom.

Na čísle 7 sa nachádza budova Mestského úradu v Pezinku.

Na čísle 9 sa nachádza Krušičova kúria.

Na súpisnom čísle 3567 sa nachádza Kostol Premenenia Pána (tzv. Dolný kostol).

## Doložené historické názvy
Doložené sú tieto historické názvy námestia:
* *Hlavné námestie* (, , cca 1900 – 1938)
* *Námestie Andreja Hlinku* alebo *Hlinkovo námestie* (1938 – 1945) 
* *Námestie Slobody* (1945 – 1946), 
* *Námestie dr. E. Beneša* (1946 – 50. roky) 
* *Leningradské námestie* (50. roky – 1991)

## Referencie

Kategória:Námestia na Slovensku
Kategória:Pezinok
Sociálny konzervativizmus

**Sociálny konzervativizmus** je politická a morálna ideológia, ktorá zastáva presvedčenie, že vláda a štát musí hrať rolu pri podpore a ochrane tradičných hodnôt ako rodina, vzdelanie, morálka, hierarchia alebo prirodzená autorita. Neodmietajú ani štátne zásahy prinášajúce podporu týchto hodnôt. Ďalší význam pojmu *sociálny konzervativizmus* sa spája s ideológiou európskych konzervatívnych politických subjektov, ktoré presadzujú vlastný model sociálneho štátu. 

V Európe sa jedná väčšinou o strany kresťanskodemokratickej orientácie, v Spojených štátoch o komunitaristické hnutia a časti Republikánskej strany, v arabskom svete o islamistické strany. 

Sociálni konzervatívci sa stavajú proti potratom, uzatváraniu manželstiev osôb rovnakého pohlavia, pornografii, eutanázii, sekularizmu a podobne. V ekonomických otázkach presadzujú určitú štátnu intervenciu, ktorá býva podložená nábožensky sociálnym učením. 

## Predstavitelia
Medzi strany na slovenskej politickej scéne, u ktorých hrá sociálny konzervativizmus významnú úlohu patria: 

* SMER – sociálna demokracia 
* Kotlebovci – Ľudová strana Naše Slovensko 
* Obyčajní ľudia a nezávislé osobnosti (OĽANO) 
* SME RODINA 
* Slovenská národná strana (1990) 
* Kresťanskodemokratické hnutie 
* REPUBLIKA 

Medzi najznámejšie sociálne konzervatívne vo svete strany patria: 

* Kresťanská a demokratická únia - Československá strana ľudová (Česko) 
* Prawo i Sprawiedliwość (Poľsko) 
* Fidesz (Maďarsko) 
* Kresťansko-sociálna únia Bavorska (Nemecko) 
* Republikáni (Francúzsko) 
* Republikánska strana (USA) 
* Jednotné Rusko (Rusko) 
* Likud (Izrael) 

## Súvisiace články

* Konzervativizmus 
* Náboženstvo 
* Sociálny štát 

## Zdroj
* 



Kategória:Konzervativizmus
Kategória:Politická filozofia
Kategória:Politické ideológie
Šasi

**Šasi** (staršie: *chassis*, z fr. châssis = rám, šasi, podvozok, rám podvozka ) môže byť:
*v dopravných prostriedkoch:
**pri motorových vozidlách:
***strojový spodok (t.j. podvozok a najmä poháňacia sústava)
***podvozok (v užšom zmysle, t.j. bez poháňacej sústavy) 
**pri lietadlách: podvozok (=pristávacie zariadenie) 
**v železničnej doprave zastarano:
***spodok (vozňa, rušňa) 
***rám rušňa 
*v technike (najmä elektrotechnike): základná nosná konštrukcia (t.j. kostra, rám či podstavec) prístroja, na ktorú/do ktorej sa montujú (všetky hlavné) komponenty tohto prístroja, napr. :
** šasi počítača, t.j, a) kostra skrine, b) celá skriňa (t.j. vrátane plášťa), pozri počítačová skriňa
** šasi rádioprijímača
** gramofónové šasi 
** šasi reproduktora
*časť dlhej zbrane, moderný ekvivalent pažby, pozri šasi (zbraň)

## Poznámka
V STN sa anglický výraz chassis nikdy neprekladá ako šasi, ale vždy iným výrazom, a to spravidla podľa kontextu výrazom "podvozok" (napr. podvozok zdvíhacej plošiny, podvozok kočíka) alebo "kostra" (napr. u elektricky poháňaného vozidla), pričom anglické chassis u železničného vozňa je po slovensky "spodok". 

## Referencie

## Iné projekty

Kategória:Automobilové technológie
Kategória:Hardvér
Železničná zastávka Pezinok-Grinava

**Železničná zastávka Pezinok-Grinava** je železničná zastávka v meste Pezinok v historickej mestskej časti Grinava.

Železničná zastávka leží na trati Bratislava – Žilina, v medzistaničnom úseku Bratislava-Rača – Pezinok. Pred druhou svetovou vojnou niesla zastávka názov *Grinava*, potom bola premenovaná na názov *Myslenice*. Zastávka slúžila aj ako hradlo Hr. Myslenice, o ktorom existencii je zmienka okolo roku 1962. Hradlo je v súčasnosti zrušené. Rozšírením mesta Pezinok, ktoré ich pohltilo, bola zastávka od GVD 1979/1980 znova premenovaná na súčasný názov Pezinok zastávka. Je možné, že v tom čase došlo aj k zrušeniu hradla. Pri modernizácii V. železničného koridoru prešla zastávka v roku 2006 rekonštrukciou. 

Ministerstvo dopravy 25. augusta 2025 rozhodlo, že zastávka Pezinok zastávka sa má premenovať na Pezinok-Grinava. Zmena súvisí s projektom „ŽSR, Zväčšenie priepustnosti trate Bratislava – Rača – Leopoldov“. Zmena je platná od 9. marca 2026.

## Trať a doprava
* Železničná trať Bratislava – Žilina (trať č. 120)

## Referencie

## Zdroj
*Zastávka Pezinok zastávka na vlaky.net

Pezinok
Kategória:Doprava v okrese Pezinok
Kategória:Pezinok
Veronika Machyniaková

**Veronika Machyniaková** (* 14. september 1997, Hronec) je bývalá slovenská biatlonistka, ktorá reprezentovala Slovensko na Zimných olympijských hrách 2022 v Pekingu a na Majstrovstvách sveta v biatlone v rokoch 2020 a 2021.

## Kariéra
Od sezóny 2019/20 reprezentovala Slovensko vo Svetovom pohári v biatlone. Predtým v pohároch IBU a na Majstrovstvách sveta juniorov v biatlone. Po ZOH 2022 ukončila profesionálnu kariéru.
## Osobný život
Machyniaková je dcérou bývalého slovenského reprezentanta v biatlone, Ľubomíra Machyniaka. Biatlonu sa venuje aj jej mladšia sestra Júlia.

## Výsledky
### Juniorské majstrovstvá sveta

### Svetový pohár

#### Sezóna 2019/2020

X - preteky zrušené (kvôli opatreniam proti koronavírusu) 

*Všetky výsledky sú brané z oficiálnej stránky Medzinárodnej biatlonovej únie.*

## Referencie

Kategória:Slovenskí biatlonisti
Kategória:Slovenskí olympionici
Kategória:Súrodenci v biatlone
Kategória:Pretekári VŠC Dukla Banská Bystrica
Kategória:Osobnosti z Hronca
Železničná stanica Stará Turá

**Železničná stanica Stará Turá** je železničná stanica v Starej Turej.

Železničná stanica Stará Turá leží na neelektrifikovanej trati Nové Mesto nad Váhom – Vrbovce, medzi železničnou stanicou Myjava a železničnou stanicou Čachtice.
Poloha budovy je vľavo, v smere od Nového Mesta nad Váhom.

## Rekonštrukcia
náhľad|Zrekonštruovaná budova železničnej stanice
Pár nadšencom sa podarilo presvedčiť železnice, aby vzácnu budovu stanice v Starej Turej z obdobia 1. Československej republiky zrekonštruovali bez polystyrénu a plastových okien, zato s múzeom.

## Trať a doprava
* Železničná trať Nové Mesto nad Váhom – Vrbovce

## Referencie

## Iné projekty

## Zdroj
* Železničná stanica Stará Turá na vlaky.net

Stará Turá
Kategória:Stará Turá
Kategória:Turistická značkovaná trasa číslo 8112
Kategória:Turistická značkovaná trasa číslo 2437
Kategória:Turistická značkovaná trasa číslo 5109
Stará Turá
CRISPR

[náhľad|Kaskáda (CRISPR-asociovaný komplex pre antivírusovú obranu): CRISPR kaskádový proteín (tyrkysová) naviazaný na CRISPR [RNA (zelená) a DNA vírus (červená)]]

**CRISPR** (skratka pre ) je skupina DNA sekvencií nachádzajúcich sa v genómoch prokaryotických organizmov, ako sú baktérie a archeóny. Tieto sekvencie sú odvodené z fragmentov DNA z vírusov, ktoré predtým infikovali prokaryoty a ktoré sa používajú na detekciu a ničenie DNA z podobných vírusov počas ďalších infekcií. Tieto sekvencie preto zohrávajú kľúčovú úlohu v antivírusovom obrannom systéme prokaryotov.

Cas9 (alebo „CRISPR-associated 9“) je enzým, ktorý používa sekvencie CRISPR ako navádzanie na rozpoznanie a štiepenie špecifických vlákien DNA, ktoré dopĺňajú sekvenciu CRISPR. Enzýmy Cas9 spoločne so sekvenciami CRISPR tvoria základ technológie známej ako CRISPR/Cas9, ktorá môže byť použitá na úpravu génov v organizmoch. Tento typ genetickej úpravy má širokú škálu aplikácií, vrátane použitia ako základného výskumného nástroja pre biológiu, vývoj biotechnologických produktov a potenciálne aj na liečbu chorôb. 

Pomocou tejto technológie dokážu vedci aktivovať gény bez zmeny DNA a použiť ich pri liečbe ochorení.

## Výskum
V júni 2021 boli komponenty CRISPR–Cas9 použité pri skúšobnej liečbe zriedkavého ochorenia transtyretínová amyloidóza (ATTR). Komponenty boli vstreknuté priamo do krvi. U všetkých šiestich zúčastnených pacientov bol zaznamenaný pokles hladiny deformovaného proteínu, ktorý je spojený s ochorením.

## Referencie

Kategória:Biotechnológia
Kategória:Imunitný systém
Kategória:Molekulárna biológia